Aarhuus Stifts-Tidende, 1844-12-17
- Den i Eftermiddag ankomne norske Post bringer Efterretning om en kgl. Resolution ang. Den norske Cocarde, der for Fremtiden skal være høirød, i Kanten omgiven af en Cirkel, der inderst har en smaal hvid, i Midten en dobbelt saa bred mørkeblaa, og yderst atter en smal hvid Kant. De Norske kunne altsaa dog i deres Nationalfarver ikke ganske fornægte (Aftenbl.) deres Slægtskab med Danmark. Qvæstor ved Kjøbenhavns Universitet, Etatsraad, Bankdirecteur Bang, er allernaadigst udnævnt til kgl. Commissarius for det allern, concessionerede Anlæg af en Jernbane mellem Kjøbenhavn og Roes(C. T.) kilde. - Uagtet den Arv, vi have modtaget efter Thorwaldsen, i Størrelse overgaaer enhver almindelig Forestilling, og vi overhovedet have arvet langt Mere, end vi havde ventet, bliver der dog altid endnu eet eller andet Stykke tilbage, som man ligesaa lidet synes at kunne undvære, som der vil være forbunden megen Uleilighed med at faae dem. Ei at tale om hvor meget det maa være magtpaaliggende, at faae Samlingen complet, maa det i høieste Grad være vigtigt, at være i Besiddelse af saadanne Arbeider, som T. med egen Haand og under interessante Omstændigheder har givet Tilværelse. Jblandt saadanne kunne vi henregne Hertugen af Leuchtenbergs Gravminde og Adonis. Det første danner en herlig Gruppe af to Figurer, Liv og Død, og er Kunstne, ren Teneranis Eiendom. Denne, en af Tes meest udmærkede Elever, havde just efter en forelagt Tegning modelleret Gruppen og var reist paa Landet, da Thorwaldsen traadte ind i hans Attelier. Neppe havde han kastet et Blik paa Figurerne, førend en i Momentet født Jnspiration gjorde sig gjældende hos ham; i hellig Nidkjærhed nedslog han med en Stok det Meste af det alt fuldendte Kunstværk. Derpaa gav han sig øieblikkeligt selv til at modellere, og hvilede ikke, førend Jdeen var given Skikkelse; Værket var endt, saa at sige, i eet eneste langt Aandedræt i en utrolig kort Tid. Hvorledes Tenerani er bleven tilmode, da han igjen kom hjem, ville vi ikke udmale; men i ethvert Tilfælde vil dog sikkert en Afstøbning kunne erholdes. Adonis eies af Kongen af Baiern, og er et af de faa Stykker, som T. har hugget selv. Da samme Statue næsten var fuldendt i hans Værksted, og alene den sidste Politur stod tilbage, traadte den store Mester selv prørende hen for Arbeidet. Endskjøndt Figuren var udført overeensstemmende med Tegningen, vilde den dog ikke ret tiltale ham, og stille grundende stod han foran det efter hans Jde ufuldkomne Arbeide. Pludseligt faaer han Liv, Begeistringen griber hans Væsen, og dens Lys forklarer de alvorlige Træk. Han river Meisel og Hammer fra den Nærmeststaaende, og med mægtige, klingrende Hug angriber han den spinke, fine Figur. De Omstaaende forskrækkes, og zittre for at Statuens Lemmer skulle knækkes under denne overordentlige Paavirkning. Men intet Sligt skeer; en tyk Skorpe løser sig fra Figuren, og Adonis fremstaaer i en ny forherliget Skikkelse. Af saadanne inspirerede Øieblikke havde Thorwaldsen ikke faa, og ethvert af disse skylde vi et af hans fortrinligste Arbeider. - Bespiisningen for Fattige, denne veldædige 15 Aar gamle Anstalt, vil begynde den 17de i denne Maaned, og i Sandhed ei for tidligt, da Vinteren har indfundet sig med temmelig stor Barsthed under østlige Storme. De sidste Dage have Gaderne været belagte med Glatiis, der har afstedkommet flere Ulykker.